Diari Oficial de la Generalitat Valenciana


Sumari del DOGV 4788, del 02-07-2004 (2004/6791)

RESOLUCIÓ de 5 de març de 2004, de la directora general de Planificació i Ordenació Territorial, per la qual s'esmenen les deficiències a què es refereix l'acord de la Comissió Territorial d'Urbanisme de 5 de novembre de 2003 i es declara definitivament aprovada la modificació puntual del Pla general d'Ordenació urbana Coeficient reductor de Bétera.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4788

Data del DOGV
:   02-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6791


Data del document
:   05-03-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Bétera
    * pla d'urbanisme

RESOLUCIÓ de 5 de març de 2004, de la directora general de Planificació i Ordenació Territorial, per la qual s'esmenen les deficiències a què es refereix l'acord de la Comissió Territorial d'Urbanisme de 5 de novembre de 2003 i es declara definitivament aprovada la modificació puntual del Pla general d'Ordenació urbana Coeficient reductor de Bétera. [2004/X6791]
  
Després d'esmenar les deficiències a què es refereix l'acord de la Comissió Territorial d'Urbanisme de 5 de novembre de 2003, relatiu a la modificació puntual del Pla general d'ordenació urbana Coeficient reductor de Bétera, i de conformitat amb el que ordena la resolució de la directora general de Planificació i Ordenació Territorial de 5 de març de 2004 per la qual es declara definitivament aprovada la dita modificació, es publica el citat acord:
  
?La Comissió Territorial d'Urbanisme de València, en sessió del 5 de novembre de 2003, va adoptar el següent acord:
  
Vist l'expedient remés per l'Ajuntament de Bétera referit a la modificació puntual del Pla general d'ordenació urbana denominada Coeficient Reductor, a l'efecte de la seua aprovació definitiva, i de conformitat amb el següents:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió del dia 1 de juliol de 2002. Una vegada transcorregut el corresponent període d'exposició publica (notificat per anunci en el DOGV de data 11 de febrer de 2003 i en el diari Levante de data 30 d'agost de 2002), es va aprovar provisionalment pel ple de la corporació local en data 7 d'abril de 2003.
  
Durant el termini d'informació pública es van presentar 26 al·legacions.
  
L'al·legació presentada per Juan José Mollá Molina es va estimar parcialment modificant-se el projecte ?varia el càlcul com a conseqüència d'eliminar d'aquest una zona verda que ja estava cedida a l'Ajuntament i d'incloure l'edificabilitat dels àtics en la tipologia d'illa tancada?, en base a aquest fet sense produir-se nova informació pública ni notificació als afectats, en aquest cas són tots els propietaris del sòl urbà de la població ja que la modificació del coeficient reductor suposa una variació en els drets ?en l'aprofitament objectiu que a cada propietari li correspon- d'aquests.
  
Així mateix en data 9 de juny de 2003 es presenta escrit d'al·legacions de 8 propietaris on s'indica que la tramitació té defectes de forma i que hauria de procedir-se a l'ompliment d'un nou període d'informació pública o a la notificació a tots els propietaris afectats per la modificació del projecte amb l'estimació parcial de les al·legacions.
  
Segon
  
El projecte consta de memòria.
  
Tercer
  
La present modificació consisteix en la nova redacció de l'art. 26.4 de les normes d'ordenació estructural del PG com també la memòria justificativa en l'apartat on es calcula el coeficient de reducció de l'aprofitament objectiu ?pàg. 99-.
  
L'art. 26.4 en la seua redacció modificada indica que cada una de les parcel·les de sòl urbà que no s'incloguen en unitats d'execució constituiran una Àrea de Repartiment juntament amb el sòl dotacional públic confrontant que li confereix la condició de solar, o que siga necessari per a dotar-lo d'ella mitjançant la seua urbanització, d'acord amb les regles de l'art. 38 d'aquestes normes urbanístiques.
  
Per a executar el planejament en aquestes parcel·les s'aplicarà l'art. 64.4 de la LRAU atenent les següents regles:
  
- S'aplicarà a l'edificabilitat objectivament materialitzable sobre cada parcel·la un coeficient reductor de l'aprofitament que s'obté com la diferència entre la unitat i el quocient de la superfície dotacional que s'ha d'obtenir pel conjunt dels propietaris de sòl urbà ?2.588 m2- i l'edificabilitat total del sòl urbà ?1.344.632,40 m2t- el que suposa un coeficient de 0,998075.
  
- L'aprofitament tipus dels terrenys exteriors destinats a dotacions públiques que hagen d'obtenir-se mitjançant transferències conforme a l'art. 63.2.B de la LRAU serà d'1,00 m2t/m2s.
  
- Les dotacions públiques que s'han d'obtenir són les denominades JL/25 amb 1062 m2 i l'AV/01 amb 1526 m2.
  
Quart
  
Durant la tramitació de l'expedient no s'han sol·licitat informes.
  
Cinqué
  
Bétera compta amb Pla general d'ordenació urbana homologat amb aprovació definitiva per la Comissió Territorial d'Urbanisme en data 29 de març de 2000.
  
Sisé
  
La Comissió Informativa de la Comissió Territorial d'Urbanisme de València, en sessió celebrada el 31 d'octubre de 2003, va emetre informe relatiu al projecte que ens ocupa, complint així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació s'estima que no ha sigut correcta, conforme al que estableix l'article 38, per remissió de l'art. 55.1, de la Llei 56/94, de 15 de novembre, de la LRAU, tota vegada que l'estimació tan sols parcial de les al·legacions presentades ha suposat una modificació dels paràmetres de la modificació que encara sent poc importants en magnitud numèrica sí tenen transcendència pel fet d'afectar un aspecte bàsic del dret de propietat de la gran majoria dels propietaris del nucli urbà de la població com és la definició de l'aprofitament objectiu materialitzable per a cadascun d'ells.
  
Per tant en nom de la seguretat jurídica es fa necessària la incorporació d'un nou període d'informació pública pel termini d'un mes.
  
Segon. La documentació s'estima suficient, a l'efecte del compliment del que preceptuen els arts. 27 i 28 de la LRAU.
  
Tercer. La modificació s'estima acceptable des del punt de vista urbanístic tota vegada que s'aplica l'art. 64.4 de la LRAU.
  
Aquesta modificació es planteja donada l'escassa flexibilitat en la gestió del sòl urbà del pla general de la població ja que no permet la possibilitat de delimitar noves unitats d'execució per a desenvolupar mitjançant PRI Actuacions Integrades en aquest tipus de sòl.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els arts. 55.1 i 39 de la LRAU, en relació amb els articles 9.a) i 10 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista de quant antecedeix, la Comissió Territorial d'Urbanisme, en la sessió del 5 de novembre de 2003 acorda: supeditar l'aprovació definitiva de la modificació puntual Coeficient reductor del Pla General d'Ordenació Urbana de Bétera a la justificació de l'ompliment d'un nou període d'informació pública, on s'incorpore la modificació realitzada en base a l'al·legació estimada, pel termini legalment establit.
  
Una vegada esmenats els dits aspectes per l'Ajuntament de Bétera, escaurà que aquest en done compte al president d'aquesta Comissió, el qual queda facultat a l'empara de l'article 9-b del Decret 201/2003, de 3 d'octubre, del Consell de la Generalitat perquè ordene la publicació de l'acord d'aprovació definitiva en el butlletí oficial sense necessitat de nou acord d'aquesta Comissió a qui haurà d'informar posteriorment del que actua.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puguen exercir qualsevol altre recurs o acció que estime oportú?.
  
Amb data 27 de febrer de 2004 pels serveis tècnics del Servei Territorial de Planificació i Ordenació Territorial és examinada la documentació presentada per l'Ajuntament de Bétera l'11 de febrer de 2004 i s'informa favorablement aquesta, considerant-se acomplert l'acord de la Comissió Territorial d'Urbanisme de València de data 5 de novembre de 2003.
  
Vistos la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació,
  
La directora general de Planificació i Ordenació Territorial considera aprovada definitivament la modificació puntual del Pla general d'ordenació urbana Coeficient reductor de Bétera.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
València, 5 de març de 2004.- La directora general de Planificació i Ordenació Territorial: Cristina Santamarina Siurana.